
Par nekustamā īpašuma Druvienas pagastā ar nosaukumu “Meža Svilāres” atsavināšanu
Izskatīts Druvienas, Lizuma, Rankas un Tirzas pagastu apvienības pārvaldes, reģistrācijas Nr. 40900041190, juridiskā adrese: “Akācijas”, Lizums, Lizuma pagasts, Gulbenes novads, LV-4425 (turpmāk – Pārvalde), 2026.gada 2.oktobra iesniegums Nr. DLRT/2.5/26/95 (Gulbenes novada pašvaldībā saņemts 2026.gada 2.oktobrī un reģistrēts ar Nr. GND/5.13.2/26/2462-D) ar lūgumu atsavināt nekustamo īpašumu Druvienas pagastā ar nosaukumu “Meža Svilāres”, kadastra numurs 5052 001 0099, kas sastāv zemes vienības ar kadastra apzīmējumu 50520010079 ar platību 4,71 ha un zemes vienības ar kadastra apzīmējumu 50520010095 ar platību 3,12 ha.
Pārvalde ir veikusi Nekustamā īpašuma izvērtēšanu un secinājusi, ka saskaņā ar Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) zemes vienībām ar kadastra apzīmējumu 50520010079 un 50520010095 teritorijas plānojumā noteiktais teritorijas izmantošanas veids ir meža teritorijā (M), kas noteikta, lai nodrošinātu apstākļus mežu ilgtspējīgai attīstībai un mežu galveno funkciju – saimniecisko, ekoloģisko un sociālo funkciju – īstenošanai.
Atbilstoši Valsts meža dienesta datiem uz zemes vienības ar kadastra apzīmējumu 50520010079 ar platību 4,71 ha atrodas mežaudze 4,48 ha platībā, savukārt uz zemes vienības ar kadastra apzīmējumu 50520010095 ar platību 3,12 ha atrodas mežaudze 3,04 ha platībā.
Pārvalde norada, ka Nekustamā īpašums nav nepieciešams pašvaldības autonomo funkciju nodrošināšanai un tā apsaimniekošana un uzturēšana ilgtermiņā ir saistīta ar pašvaldības resursu izmantošanu, tostarp zemes un meža teritorijas pārvaldību, uzraudzību un nepieciešamo apsaimniekošanas darbu nodrošināšanu. Tādējādi pašvaldības īpašumā esošā nekustamā īpašuma saglabāšana nav ekonomiski pamatota.
Gulbenes novada pašvaldības īpašuma tiesības uz Nekustamo īpašumu ir nostiprinātas Druvienas  pagasta zemesgrāmatas nodalījumā Nr. 100000948165 ar Vidzemes rajona tiesas 2025.gada 8.septembra lēmumu.
Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot ar 12 balsīm "Par" (Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo nekustamo īpašumu Druvienas pagastā ar nosaukumu “Meža Svilāres”, kadastra numurs 5052 001 0099, kas sastāv no zemes vienības ar kadastra apzīmējumu 50520010079 ar platību 4,71 ha, t.sk. mežaudze 4,48 ha platībā, un zemes vienības ar kadastra apzīmējumu 50520010095 ar platību 3,12 ha, t.sk.  mežaudze 3,04 ha platībā, elektroniskā izsolē ar augšupejošu soli.
2. 	UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. 	Par izpildi atbildīga Gulbenes novada pašvaldības īpašuma novērtēšanas un izsoļu komisija.
4. 	Lēmuma izpildes kontroli veikt Gulbenes novada pašvaldības izpilddirektoram.

